cyanic-selkie/wikianc huggingface dataset:
কামাল আহমেদ (গায়ক)
পেশা
কামাল আহমেদ বর্তমানে বি.সি.এস-তথ্য বেতার কর্মকর্তা কল্যাণ সমিতির সহ-সভাপতি-১। তিনি নবম বি.সি.এস ফোরামের সাবেক মহাসচিব ছিলেন (২০১৬-২০১৮ ও ২০১৮-২০২০)। তিনি রবীন্দ্রসঙ্গীত সম্মিলন পরিষদের সাবেক উপদেষ্টা (বরিশাল-২০০৮), সহ-সভাপতি (খুলনা : ২০০৫-২০০৬) এবং সম্পাদক মন্ডলীর সদস্য (খুলনা : ২০০৩-২০০৪) ছিলেন। । বাংলাদেশ সিভিল সার্ভিসে (বিসিএস) ক্যারিয়ার শুরু করার সময় আহমেদ তথ্য ক্যাডারে প্রথম পছন্দ হিসাবে বেছে নিয়েছিলেন, যদিও তিনি প্রশাসনিক ক্যাডারে যোগ দিতে পারতেন। ১৯৯১ সালে তিনি বাংলাদেশ বেতার  যোগদান করেন। এখনে তিনি বাংলাদেশ বেতারে ২৬ বছর এবং বাংলাদেশ টেলিভিশন তিন বছর ধরে কাজ করেছেন। ঢাকা বিশ্ববিদ্যালয় থেকে স্নাতকোত্তর এবং গণযোগাযোগ, গণযোগাযোগ গবেষণা, নেটওয়ার্কিং এবং ইলেকট্রনিক গণমাধ্যমের জন্য প্রোগ্রাম বিকাশের পেশাগত প্রশিক্ষণ, তিনি বর্তমানে বাংলাদেশ বেতার এর পরিচালক(অনুষ্ঠান) হিসাবে কর্মরত আছেন। ।
কামাল আহমেদের রবীন্দ্রসংগীতের উপর অনেক এলবাম রয়েছে, এবং নিয়মিতভাবে বাংলাদেশ বেতার এবং বাংলাদেশ টেলিভিশন এবং দেশের বিভিন্ন টিভি চ্যানেলগুলিতে এসব গান প্রাচার করা হয়। কামাল আহমেদ ভারত, শ্রীলঙ্কা এবং কানাডা রবীন্দ্রনাথ ঠাকুরের গান পরিবেশন করেছেন।,  তিনি ইন্দিরা গান্ধী সাংস্কৃতিক কেন্দ্র একক প্রোগ্রামে সংগীত পরিবেশন করেছেন  এবং জাতীয় জাদুঘর সলো প্রোগ্রাম এবং রাজশাহী বেতার শিল্পী সংস্থার একক অনুষ্ঠান করেছেন।   কামাল আহমেদ যেসব মিউজিক ভিডিও প্রকাশ করেছেন শিরোনাম: ভুলিতে পরিনা (রবীন্দ্রসংগীত), ভালবাসি সখী (রবীন্দ্রসংগীত)  মেঘ রং (আধুনিক)   । পেশাগত কারনে কামাল আহমেদ কানাডা , অস্ট্রেলিয়া,নিউজিল্যান্ড, সিঙ্গাপুর, জিম্বাবুয়ে, শ্রীলঙ্কা, ভারত, নেপাল, সংযুক্ত আরব আমিরাত এবং সৌদি আরব ভ্রমণ করেছেন।
ডকুমেন্টারি ফিল্ম
কামাল আহমেদ ধ্বনির অগ্রপথিক নামে একটি ডকুমেন্টারি ফিল্ম তৈরি করেছেন, এটি বাংলাদেশ চলচ্চিত্র বেতারের হীরক জয়ন্তী উদযাপনের জন্য নির্মিত হয়েছিল। এই ডকুমেন্টারি চলচ্চিত্র চলচ্চিত্রটির পরিকল্পনা, ও পরিচালনা সবই কামাল আহমেদ নিজে করেছেন। এই ডকুমেন্টারিটিতে ১৯৭১ সালে মুক্তিযুদ্ধ র সময় দেশ ও জনগণের জন্য বাংলাদেশ বেতার এর অবদানের কথা তুলে ধরা হয়েছে।
পীরেরহাট রহমানিয়া ফাযিল মাদরাসা
পীরেরহাট রহমানিয়া ফাযিল মাদরাসা রংপুর বিভাগের রংপুর জেলার পীরগঞ্জ উপজেলার চৈত্রকোল ইউনিয়নের একটি ফাযিল মাদ্রাসা।
ইতিহাস
১৯৬১ সালে মাদ্রাসাটি ফোরকানিয়া মাদ্রাসা হিসাবে চালু হয়। প্রথম মাদ্রাসাটি হাড়ি মামুদ মন্ডল নিজস্ব জমিতে স্থাপন করেন।  ইয়েমেন থেকে আগত আব্দুর রহমান চাক্তাই গোপালপুর এলাকায় আগমন করলে তিনি একটি মাদ্রাসা প্রতিষ্ঠার আগ্রহ ব্যক্ত করেন।  হাড়ি মামুদ মন্ডল মাদ্রাসার জন্য জমি দান করেন। পরে হাড়ি মামুদ মন্ডলসহ অনেকে মাদ্রাসাটিকে আলিয়া শিক্ষাধারায় উন্নতি করতে উদ্দোগ গ্রহণ করে।  মাদ্রাসাটি ১৯৬৮ সালে দাখিল, ১৯৭৮ সালে আলিম এবং ২০০৪ সালে ফাযিল থোলার অনুমতি পায়। বর্তমানে মাদ্রাসাটি এমপিওভুক্ত।
ভবনের বিবরণ
মাদরাসাটির প্রায় ১.০০+ একর জমির উপর স্থাপিত। মাদরাসার বাইরেও ১২.০৮ জমি আবাদি হিসাবে আছে। মাদরাসাটিতে ৪টি ভবন আছে-
পোশাক
ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের রয়েল ব্লু বোরখা ও সাদা ওড়না।
সাংস্কৃতিক কর্মকান্ড
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত প্রতিযোগিতায় অংশ গ্রহণ করে বিজয়ী হয়েছে।
ফলাফল
সুযোগ্য গভর্নিং বডির পরিচালনায় প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ১০০% এবং আলিমে ১০০% পাশ করে। ২০২১ সালে দাখিলে ৯৩.৭৫ জন পাশ করে।
গান্ধী (চলচ্চিত্র)
গান্ধী (Gandhi) ১৯৮২ সালের মহাকাব্যিক জীবনীসংক্রান্ত চলচ্চিত্র যেখানে ভারতের অহিংসবাদী নেতা মোহনদাস করমচাঁদ গান্ধীর জীবনী নাট্যরূপে প্রদর্শন করেছে। যিনি ২০ শতকে স্বাধীনতা আন্দোলনের সময় যুক্তরাজ্যের দেশ শাসনের বিরুদ্ধে অসহযোগ আন্দোলন গড়ে তোলেন। জন ব্রেইলির চিত্রনাট্য অনুসারে চলচ্চিত্রটি প্রযোজনা এবং পরিচালনা করেছেন ইংরেজ নির্মাতা রিচার্ড অ্যাটেনব্রো। গান্ধী চরিত্র ভূমিকায় অভিনয় করেছেন ব্রিটিশ চলচ্চিত্র অভিনেতা বেন কিংসলি।
কাহিনীসংক্ষেপ
গান্ধীর চিত্রনাট্য প্রকাশিত বই আকারে পাওয়া যায়। জানুয়ারি ৩০, ১৯৪৮ সালে গুপ্তহত্যায় গান্ধীর নিহত হওয়া এবং তার শেষকৃত্য অনুষ্ঠান দিয়ে চলচ্চিত্রের শুরু হয়।
জনকপুর অঞ্চল
জনকপুর (जनकपुर अञ्चल, হচ্ছে নেপালের ১৪টি অঞ্চলের একটি। জনকপুর অঞ্চলে জেলার সংখ্যা ছয়টি। সেগুলো হলো ধনুষা, দোলখা, মহোত্তরী, রামেছাপ, সর্লাহী এবং সিন্ধুলী জেলা।
জেলাসমূহ
জনকপুর ছয়টি জেলায় বিভক্তs:
আত্রাই রেলওয়ে স্টেশন
আত্রাই রেলওয়ে স্টেশন বাংলাদেশের রাজশাহী বিভাগের নওগাঁ জেলার একটি রেলওয়ে স্টেশন।
পরিষেবা
আত্রাই রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
উদয়পুরি মহল
উদয়পুরি মহল (মৃত্যু জুলাই ১৭০৭) ছিলেন মুঘল সম্রাট আওরঙ্গজেব -এর উপপত্নী।
জীবনী
তিনি এক সুন্দরী মহিলা ছিলেন এবং তার উজ্বল লালবর্ণের কেশ ছিল। তিনি আওরঙ্গজেবকে মোহিত করেছিলেন এবং তাকে গভীরভাবে ভালোবাসতেন। এতে আওরঙ্গজেবের অন্যান্য স্ত্রীরা তাকে ঈর্ষা করতে শুরু করে। তিনি ২৪ ফেব্রুয়ারি ১৬৬৭ সালে তার ও আওরঙ্গজেবের পুত্র সাহজাদা মুহাম্মদ কাম বখশের জন্ম দেন। তিনি গভীর সুরাসক্ত ছিলেন।
১৬৭৮ সালে, চিতোরের রানা এবং মারোয়ারের রাজার বিরুদ্ধে যুদ্ধে তিনি আওরঙ্গজেবের সাথে গমন করেন। ১৬৮৬ সালে, তিনি ঔরঙ্গাবাদ বা আহমেদনগরে আওরঙ্গজেবের সাথে তার শিবিরে ছিলেন।
উদয়পুরি মহল একজন প্রভাবশালী মহিলা ছিলেন। আওরঙ্গজেবকে মৃত্যুর আগে পর্যন্ত উদয়পুরি মহল তাকে প্রভাবিত করতে সক্ষম হয়েছিলেন এবং সেইকারনেই তিনি তার পুত্র কাম বখশের অনেক দোষ ক্ষমা করেন। তার প্রভাব অক্ষুন্ন রাখতে তিনি আওরঙ্গজেবের ছেলে ও নাতিদের রাজ্যত্যাগের পর, খিদমতগার খান, তার উত্তরসূরি খাজা আম্বর (যাকে ১৭০৪ সালের পরে খিদমতগার খান নামেও ডাকা হয়েছিল) এবং হারেমের অন্যান্য রাজকীয় নপুংসক চাকরদের সাথে সন্ধি করেন।
জাসিন্ডা আরডার্ন
জাসিন্ডা কেট লরেল আরডার্ন (জন্ম ২৬ জুলাই ১৯৮০) হলেন একজন নিউজিল্যান্ডীয় রাজনীতিক, যিনি ২০১৭ সালের ২৬শে অক্টোবর ৩৭ বছর বয়সে নিউজিল্যান্ডের ৪০তম প্রধানমন্ত্রীর দায়িত্ব গ্রহণ করেন। আরডার্ন ২০১৭ সালের ৮ই মার্চ থেকে মাউন্ট অ্যালবার্ট ইলেক্টোরেটের সংসদ সদস্য; তিনি ২০০৮ সালের সাধারণ নির্বাচনে তালিকাভুক্ত সংসদ সদস্য হিসেবে প্রথম হাউজ অব রিপ্রেজেন্টেটিভসের জন্য নির্বাচিত হন। তিনি ২০২৩ সালের ৭ ফেব্রুয়ারি লেবার পার্টির প্রধানের পদ থেকে সরে দাঁড়ান।
২০০১ সালে ওয়াইকাটো বিশ্ববিদ্যালয় থেকে স্নাতক সম্পন্ন করে আরডার্ন তৎকালীন প্রধানমন্ত্রী হেলেন ক্লার্কের দপ্তরে গবেষক হিসেবে যোগদান করেন। তিনি পরবর্তী কালে যুক্তরাজ্যে ব্রিটিশ প্রধানমন্ত্রী টনি ব্লেয়ারের নীতি-নির্ধারণী উপদেষ্টা হিসেবে কাজ করেন। ২০০৮ সালে তিনি ইন্টারন্যাশনাল ইউনিয়ন অব সোশ্যালিস্ট ইয়ুথের সভাপতি নির্বাচিত হন। তিনি বিশ্বে দ্বিতীয় প্রধানমন্ত্রী যিনি ক্ষমতায় থাকাকালে মা হয়েছেন।
প্রারম্ভিক জীবন ও শিক্ষা
জাসিন্ডা আরডার্ন ১৯৮০ সালের ২৬শে জুলাই নিউজিল্যান্ডের হ্যামিলটনে জন্মগ্রহণ করেন। তার পিতা রস আরডার্ন একজন পুলিশ কর্মকর্তা এবং মাতা লরেল (বটমলি) আরডার্ন স্কুলের সহকারী ছিলেন। আরডার্ন তার পিতার কর্মস্থল মরিন্সভিল ও মুরুপারায় বেড়ে ওঠেন। তিনি মরিন্সভিল কলেজে পড়াশোনা করেন, যেখানে তিনি স্কুলের বোর্ড অব ট্রাস্টির শিক্ষার্থীদের প্রতিনিধি ছিলেন। তিনি ২০০১ সালে ওয়াইকাটো বিশ্ববিদ্যালয় থেকে রাজনীতি ও গণসম্পর্ক বিষয়ে ব্যাচেলর অব কমিউনিকেশন স্টাডিজ (বিসিএস) ডিগ্রি অর্জন করেন।
হাইফা যুদ্ধ (১৯১৮)
হাইফা যুদ্ধটি শ্যারন যুদ্ধের শেষের দিকে ১৯১৮ সালের ২৩ সেপ্টেম্বর সংঘটিত হয়েছিল, যা প্রথম বিশ্বযুদ্ধের সিনাই ও প্যালেস্টাইন অভিযানের সময়ের শেষ মাসগুলিতে ১৯শে থেকে ২৫শে সেপ্টেম্বরের মধ্যে অনুষ্ঠিত নাবলুসের যুদ্ধের সঙ্গে একত্রে আনুষঙ্গিক অংশ মেগিদ্দো যুদ্ধ গঠন করেছিল। হাইফা যুদ্ধের সময়, ভারতীয় ১৫তম (ইম্পেরিয়াল সার্ভিস) ক্যাভালরি ব্রিগেড, ৫তম অশ্বারোহী বিভাগ ও ডেজার্ট মাউন্টেড কর্পসের অংশ অটোমান সাম্রাজ্যের রিয়ারগার্ড বাহিনীকে আক্রমণ করেছিল এবং হাইফা ও আকরে শহর দখল করেছিল। এই আক্রমণটি শ্যারনের যুদ্ধের অশ্বারোহী পর্বের সময়ে ডেজার্ট মাউন্টেড কর্পসের সমতল দখল করার পরে যিহূদীয় পাহাড়ের যুদ্ধক্ষেত্রের ৪০-৫০ মাইল (৬৪-৮০ কিমি) পিছনে এসড্রেলন সমভূমির উত্তর-পশ্চিম প্রান্তে (জেজরিল উপত্যকা ও আর্মাগেদনের সমভূমি নামেও পরিচিত) সংগঠিত হয়েছিল।
মেগিদো যুদ্ধ ব্রিটিশ সাম্রাজ্যের পদাতিক বাহিনীর আক্রমণের মাধ্যমে ভূমধ্যসাগর থেকে শ্যারনের সমভূমি পেরিয়ে যিহূদীয় পাহাড়ের পাদদেশে প্রায় একটানা পথ ধরে শুরু হয়েছিল। তারা অটোমান যুদ্ধক্ষেত্রে আক্রমণ করেছিল এবং তুলকর্মে অটোমানদের অষ্টম সেনাবাহিনীর সদর দফতর, তাবসরের পরিখা ও আরারার দখল করেছিল। অষ্টম সেনাবাহিনীকে উপকূলে ধূর্ততার সঙ্গে পরাস্ত করা হয়েছিল এবং ব্রিটিশ সাম্রাজ্যের অশ্বারোহী বাহিনী তৈরিকৃত ফাঁক দিয়ে উত্তর দিকে চলে গিয়েছিল। ডেজার্ট মাউন্টেড কর্পস যিহূদীয় পাহাড়ে পদাতিক বাহিনীকে প্রায় ঘিরে ফেলে তাদের সরবরাহ, যোগাযোগ ও পশ্চাদপসরণের প্রধান পথসমূহ দখল করেছিল। একটি অটোমান বাহিনী ২৫শে সেপ্টেম্বরের মধ্যে ধ্বংস হয়ে গিয়েছিল এবং বাকি দুইটি বাহিনী দামেস্কের উত্তরে পশ্চাদপসরণ করেছিল।
পূর্বের বেশ কয়েকটি প্রচেষ্টাকে রিয়ারগার্ডের শক্তিশালী অবস্থানের মাধ্যমে ব্যর্থ করার পরে ৫ম অশ্বারোহী বিভাগকে হাইফা ও আকরে দখলের দায়িত্ব দেওয়া হয়েছিল। ১৫তম (ইম্পেরিয়াল সার্ভিস) ক্যাভালরি ব্রিগেডের মাইসোর ল্যান্সারদের একটি স্কোয়াড্রন ও শেরউড রেঞ্জার্স ইয়োম্যানরির একটি স্কোয়াড্রন যোধপুর ল্যান্সার ও একটি হালকা গাড়ি টহল দল নিয়ে এগিয়ে যাওয়ার আগে একটি অস্ট্রিয়ান আর্টিলারি ব্যাটারির উপর প্রাথমিক আক্রমণ করেছিল, মূল জার্মান রিয়ারগার্ড অবস্থানে আক্রমণ করতে ও শহরটি দখল করতে। এই দিনটিকে প্রতি বছর ২৩শে সেপ্টেম্বর হাইফা দিবস হিসেবে পালন করা হয়।
২১ পৌষ
ঘটনাবলী
<!-- Please translate and add to above list
-->
১৪১৫
১৪১৫ গ্রেগরীয় বর্ষপঞ্জির একটি সাধারণ বছর।
নরমান উইকিপিডিয়া
নরমান উইকিপিডিয়া হচ্ছে অনলাইন বিশ্বকোষ উইকিপিডিয়ার নরমান ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নরমান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নরমান উইকিপিডিয়া
ইলেকট্রন আকর্ষী প্রতিস্থাপন
জৈব রসায়ন-এ ইলেকট্রন আকর্ষী প্রতিস্থাপন বিক্রিয়ার একটি প্রকৃতি, যাতে কোনো যৌগে অবস্থিত কার্যকরী মূলককে ইলেক্ট্রোফাইল দ্বারা প্রতিস্থাপিত করা হয়। সাধারণত অ্যারোম্যাটিক যৌগের ক্ষেত্রেই এর উপস্থিতি বেশি লক্ষণীয়।
ইলেকট্রন আকর্ষী অ্যারোম্যাটিক প্রতিস্থাপন
অ্যারোম্যাটিক রিং-এ যুক্ত কোনো পরমাণুকে ইলেকট্রন আকর্ষী দ্বারা প্রতিস্থাপিত করা হয়। অ্যারোম্যাটিক নাইট্রেশন, হ্যালোজিনেশন, অ্যারোমেটিক সালফোনেশন, অ্যাসাইলেশন, ফ্রিডেল–ক্রাফট বিক্রিয়ার ক্ষেত্রে এটি দেখা যায়।
ইলেকট্রন আকর্ষী অ্যালিফ্যাটিক প্রতিস্থাপন
নিউক্লিওফিলিক অ্যালিফ্যাটিক প্রতিস্থাপনের অনুরূপ এই পদ্ধতিতে চারটি প্রকারভেদ দেখা যায়, SE1, SE2(ফ্রন্ট), SE2(ব্যাক) এবং SEi (Substitution Electrophilic)।
যেমন–
হিমছড়ি জাতীয় উদ্যান
হিমছড়ি জাতীয় উদ্যান বাংলাদেশের চট্টগ্রাম বিভাগের কক্সবাজার জেলার হিমছড়িতে অবস্থিত একটি জাতীয় উদ্যান। উদ্যানটি ১৯৮০ খ্রিষ্টাব্দে কক্সবাজার শহর থেকে ১২ কিলোমিটার দূরে ১৭২৯ হেক্টর (১৭.২৯ বর্গ কিলোমিটার) জায়গা জুড়ে প্রতিষ্ঠিত হয়। হিমছড়ি জাতীয় উদ্যান স্থাপনের মূল উদ্দেশ্য হচ্ছে গবেষণা ও শিক্ষণ, পর্যটন ও বিনোদন এবং বন্যপ্রাণী সংরক্ষণ। হিমছড়ির একপাশে রয়েছে সুবিস্তৃত সমুদ্র সৈকত আর অন্যপাশে রয়েছে সবুজ পাহাড়ের সারি। উদ্যানে অনেকগুলো জলপ্রপাত রয়েছে, যার মধ্যে হিমছড়ি জলপ্রপাতটি সবচেয়ে বিখ্যাত। হিমছড়ি জাতীয় উদ্যান একটি জনপ্রিয় পর্যটন কেন্দ্র।
জীববৈচিত্র্য
হিমছড়ি জাতীয় উদ্যান একটি চিরসবুজ ও প্রায়-চিরসবুজ ক্রান্তীয় বৃক্ষের বনাঞ্চল। বনের ১১৭ প্রজাতির উদ্ভিদের মধ্যে ৫৮ প্রজাতির বৃক্ষ,১৫ প্রজাতির গুল্ম, ৪ প্রজাতির তৃণ, ১৯ প্রজাতির লতা এবং ২১ প্রজাতির ভেষজ।
হিমছড়ি বনাঞ্চল হাতির আবাসস্থল বলে ধারণা করা হয়। এছাড়া এ বনে মায়া হরিণ, বন্য শুকর ও বানর দেখা যায়। এ বনে ৫৫ প্রজাতির স্তন্যপায়ী, ২৮৬ প্রজাতির পাখি, ৫৬ প্রজাতির সরীসৃপ ও ১৬ প্রজাতির উভচর প্রাণী পাওয়া যায়। হিমছড়ি বনাঞ্চল উল্লুকের আবাসস্থল।
পাখিপ্রেমীদের জন্য হিমছড়ি জাতীয় উদ্যান একটি আদর্শ স্থান। এর ২৮৬ প্রজাতির পাখির মধ্যে ময়না, ফিঙ্গে ও তাল বাতাসি উল্লেখযোগ্য।
ফেডারেল সিকিউরিটি সার্ভিস
ফেডারেল সিকিউরিটি সার্ভিস ( FSB ; Федеральная служба безопасности Российской Федерации) হলো রাশিয়ার প্রধান নিরাপত্তা সংস্থা এবং সাবেক সোভিয়েত ইউনিয়নের কেজিবি এর প্রধান উত্তরাধিকারী সংস্থা। এর পূর্বসূরি ছিল ফেডারেল কাউন্টার ইন্টেলিজেন্স সার্ভিস (FSK) যা ১৯৯৫ সালে FSB-নামে পুনর্গঠন করা হয়েছিল। প্রাক্তন কেজিবির তিনটি প্রধান কাঠামোগত উত্তরসূরি প্রতিষ্ঠান রয়েছে যারা প্রশাসনিকভাবে এফএসবি থেকে স্বাধীন। প্রতিষ্ঠানগুলো হলো ফরেন ইন্টেলিজেন্স সার্ভিস (এসভিআর), ফেডারেল প্রোটেক্টিভ সার্ভিস (এফএসও), এবং রাশিয়ান ফেডারেশনের রাষ্ট্রপতির বিশেষ কর্মসূচির প্রধান অধিদপ্তর (জিইউএসপি)।
এফএসবির প্রাথমিক দায়িত্বের মধ্যে দেশের অভ্যন্তরে এবং বাইরে কাউন্টার ইন্টেলিজেন্স, অভ্যন্তরীণ ও সীমান্ত নিরাপত্তা, সন্ত্রাস দমন, এবং নজরদারি এবং সেইসাথে কিছু অন্যান্য ধরণের গুরুতর অপরাধ এবং ফেডারেল আইন লঙ্ঘনের তদন্ত করা। এটির সদর দফতর মস্কোর লুবিয়াঙ্কা স্কোয়ারে প্রাক্তন কেজিবি-র মূল ভবনে অবস্থিত। রাশিয়ার রাষ্ট্রপতি কর্তৃক  এফএসবি-এর পরিচালক নিযুক্ত হন এবং তিনি সরাসরি  রাষ্ট্রপতির কাছে  জবাবদিহি করেন।
২০০৩ সালে, বর্ডার গার্ড সার্ভিস এবং ফেডারেল এজেন্সি অফ গভর্নমেন্ট কমিউনিকেশন অ্যান্ড ইনফরমেশন (এফএপিএসআই) এর একটি প্রধান অংশ অন্তর্ভুক্ত করার মাধ্যমে এফএসবি-এর দায়িত্বগুলি প্রসারিত করা হয়েছিল। এর মধ্যে এমন দেশগুলির গোয়েন্দা কার্যক্রম অন্তর্ভুক্ত থাকবে যেগুলি একসময় সোভিয়েত ইউনিয়নের সদস্য ছিল, যে কাজগুলি পূর্বে কেজিবির পঞ্চম পরিষেবা দ্বারা পরিচালনা করা হতো। SVR ১৯৯২ সালে এই দেশগুলির উপর গুপ্তচরবৃত্তি না করার জন্য একটি চুক্তি স্বাক্ষর করেছিল। তবে এফএসবি এমন কোনো প্রতিশ্রুতি দেয়নি। থাম্ব| লুবিয়াঙ্কা স্কোয়ারে এফএসবির সদর দপ্তর [[চিত্র:Vladimir_Putin_with_Nikolay_Patrushev-4.jpg|থাম্ব| রাশিয়ার রাষ্ট্রপতি ভ্লাদিমির পুতিন ২০ালেরস৯ আগষ্ট
২০০০-এ এফএসবি-এর পরিচালক নিকোলাই পাত্রুশেভের সাথে বৈঠক করেন]] বাম|থাম্ব| রাশিয়ার তৎকালীন প্রেসিডেন্ট দিমিত্রি মেদভেদেভ ২০০৯ সালের জুন মাসে এফএসবি পরিচালকআলেকজান্ডার বোর্টনিকভের সাথে সাক্ষাত করছেন বাম|থাম্ব| কালিনিনগ্রাদ ওব্লাস্টে অনুশীলনের সময় ফেডারেল সিকিউরিটি সার্ভিসের বর্ডার গার্ডরা সামুদ্রিক সীমানার অনুপ্রবেশকারীদের তাড়া করছে
অপারেশন ইউ-গো
ইউ গো অক্রমন বা  অপারেশন সি (ウ 号 作 戦 ইউ জি সাউকুসেন) ছিল, ১৯৪৪ সালের মার্চ মাসে মণিপুরের উত্তর-পূর্ব ভারতীয় অঞ্চল এবং নাগা পাহাড়ের (তৎকালীন আসামের অংশ হিসাবে পরিচালিত) ব্রিটিশ সাম্রাজ্যের বাহিনীর বিরুদ্ধে জাপানিদের শুরু করা আক্রমণ। ব্রহ্মপুত্র উপত্যকার দিকে দুটি শহর ইম্ফল এবং কোহিমা লক্ষ্য করে এটি পরিচালিত হয়। হা গো আক্রমণ ছিল দ্বিতীয় বিশ্বযুদ্ধ এর সময় শেষ জাপানি বড় আক্রমণ। আক্রমণের পরিণতি ইম্ফল এবং কোহিমার যুদ্ধ এর রণাঙ্গনে দেখতে পাওয়া যায়। সেখানে জাপানি ও তাদের সহযোগীরা প্রথমে টিকে থাকলেও শেষ দিলে পিছু হঠতে বাধ্য হয়।
জাপানি পরিকল্পনার উৎস
১৯৪২ সালে, জাপানি সেনাবাহিনী ব্রিটিশ, ভারতীয় এবং চীনা সৈন্যদের বার্মা থেকে বিতাড়িত করেছিল। ভারী বর্ষণ যখন অগ্রযাত্রা বন্ধ করে দেয়, তখন ব্রিটিশ এবং ভারতীয় সেনারা মণিপুর রাজ্যের রাজধানী ইম্ফল দখল করে নেয়। এটি জঙ্গল আর ভারত ও বার্মাকে পৃথক কারী পর্বত এর ভেতর দিয়ে চালিত কয়েকটি পথের মধ্যে মাঝে অবস্থিত ছিলো । বার্মায় জাপানি সেনাপতি লেফটেন্যান্ট জেনারেল শাজির আইদা এর কাছে বৃষ্টিপাত শেষ হওয়ার পরে ভারতে আবার অভিযান শুরু করা উচিত কিনা সে সম্পর্কে তার মতামত চাও্যা হয়েছিলো। তার বিভাগীয় কমান্ডারদের সাথে কথা বলার পরে, আইডা রিপোর্ট করেছেন যে শক্ত অঞ্চল এবং সরবরাহের সমস্যার কারণে এটি করা বুদ্ধিমানের কাজ হবে না। এর দেড় বছরের মধ্যে, মিত্ররা উত্তর-পূর্ব ভারতে আসাম এর সাথে যোগাযোগের ব্যাবস্থার পুনর্গঠন করে। মার্কিন যুক্তরাষ্ট্র সেনা (বিপুল সংখ্যক ভারতীয় শ্রমিকের সাথে) আসামে বেশ কয়েকটি বিমানবন্দর নির্মাণ করেছিল। যা থেকে চীনে আমেরিকান বিমানঘাটি এবং জাতীয়তাবাদী চিন কাই শেক সরকারের কাছে সাহায্য সরবরাহ করা হয়েছিল। বেশ কয়েকটি পর্বতমালা অতিক্রমকারী এই বিমান রুটটি হাম্প নামে পরিচিত ছিল। আমেরিকানরাও লেদো সড়ক নির্মাণ শুরু করেছিল, যার উদ্দেশ্য তারা আসাম থেকে চীন পর্যন্ত একটি স্থল যোগাযোগ তৈরি করা।
১৯৪৩ সালের মাঝামাঝি সময়ে, বার্মায় জাপানি কমান্ড পুনর্গঠিত হয়েছিল। জেনারেল আইডাকে আবার জাপানে স্থানান্তর করা হয়েছিল এবং লেফটেন্যান্ট-জেনারেল মাসাকাসু কাওয়াবে এর অধীনে একটি নতুন সদর দফতর বার্মায় তৈরি করা হয়েছিল। ইমফাল ও আসাম মোকাবেলায় কেন্দ্রীয় অংশের জন্য দায়বদ্ধ অধস্তন সেনাদলের মধ্যে একটি ছিল পঞ্চদশ সেনা, যার নতুন সেনাপতি ছিলেন লেফটেন্যান্ট-জেনারেল রেনিয়া মুতাগুচি। তিনি কমান্ড নেওয়ার মুহুর্ত থেকেই মুতাগুচি জোর করে ভারতে আগ্রাসনের পক্ষে ছিলেন। কেবল কৌশলগত বিজয় অর্জনের পরিবর্তে, তিনি ব্রহ্মপুত্র নদী উপত্যকায় অগ্রগতি লাভ করে ইম্ফলের অধিগ্রহণকে কাজে লাগানোর পরিকল্পনা করেছিলেন, যার ফলে উত্তর বার্মায় তাদের জাতীয়তাবাদী চীনের বিমানবন্দরগুলিতে মিত্র সাপ্লাই লাইন ভেঙ্গে পড়তো । এটি করার তাঁর উদ্দেশ অস্পষ্ট বলে মনে হয়। ১৯৪২ সালের শেষের দিকে, যখন জাপানিদের অগ্রযাত্রা চালিয়ে যাওয়ার পরামর্শ নিয়ে লেফটেন্যান্ট জেনারেল আইডা তাঁর সাথে পরামর্শ করেছিলেন, তখন এই অঞ্চলটি খুব কঠিন বলে মনে মতামত দিয়েছিলেন এবং যৌক্তিক সমস্যাগুলি কাটিয়ে ওঠা অসম্ভব বলে মনে ঙ্করেছিলেন। আইডা তার বিরোধিতায় বিশেষভাবে সোচ্চার ছিলেন। সে সময় তিনি ভেবেছিলেন যে এই পরিকল্পনাটি স্থানীয় পর্যায়ে উদ্ভূত হয়েছিল, তবে তিনি যখন শুনেছিলেন যে ইম্পেরিয়াল আর্মি হেডকোয়াটার মূলত এটির পক্ষে ছিল, তখন তিনি তার পূর্ব সতর্কতার জন্য লজ্জিত হয়েছিলেন।
পরিকল্পনা বা সুযোগ অনুসারে, মুতাগুচি ১৯৩৭ সালে মার্কো পোলো ব্রিজের ঘটনা এর পর থেকে বেশ কয়েকটি জাপানি বিজয়ে একটি বড় ভূমিকা পালন করেছিলেন। তিনি বিশ্বাস করেছিলেন যে জাপানের পক্ষে যুদ্ধকে জয় করা তার ডেসটিনি। ১৯৪৩ সালের প্রথম দিকে ব্রিটিশদের দ্বারা প্রথম চিন্ডিত দূরপাল্লার অভিযানে বাধা দেও্যার পালটা অভিযানও মুতাগুচির নেতৃত্বে চালিত হয়েছিল। উইঙ্গেটের সেনারা ভূখণ্ডটির দখল পেরিয়েছিল, যযেখানে মুতাগুচি দাবি করেছিলেন যে দুর্ভেদ্য। মিত্ররা উইঙ্গেটের অভিযানের সফল দিকগুলি ব্যাপকভাবে প্রচার করেছিল এবং রোগ এবং ক্লান্তির ক্ষয় গোপন করে মুতাগুচি এবং তার কিছু কর্মীদের বিভ্রান্ত করে তাদের বিপদের সম্মুখীন করেছিলো।
জাপানি পরিকল্পনা পদ্ধতি
২৪ জুন থেকে ২৭ জুন ১৯৪৩ এর মধ্যে রাঙ্গুনে একটি পরিকল্পনা সভা অনুষ্ঠিত হয়েছিল। মুতাগুচির চিফ অফ স্টাফ, মেজর জেনারেল টোদাই কুনোমুরা মুতাগুচির পরিকল্পনা উপস্থাপন করেছিলেন, কিন্তু নির্দ্বিধায় উড়িয়ে দেওয়া হয়েছিল। বার্মা এরিয়া সেনাবাহিনীর কর্মীরা ভারতের সীমান্তের সামান্য দূরত্বে জাপানিদের প্রতিরক্ষামূলক লাইনে ধাক্কা দেওয়ার জন্য তাদের নিজস্ব সীমিত পরিকল্পনার নিয়ে চাপ দেওয়া বিষয়ে কুনোমুরাকে আপত্তি জানায়। মুতাগুচির পরিকল্পনাটি কখনো পরীক্ষাও করা হয়নি। লেফটেন্যান্ট জেনারেল আইতারো নাকা, (বার্মা এরিয়া সেনাবাহিনীর চিফ অফ স্টাফ), মেজর জেনারেল মাসাজুমি ইনাদা, ([দক্ষিণ অভিযাত্রী সেনা গ্রুপ] এর ভাইস চিফ অফ স্টাফ) এবং এমনকি লেফটেন্যান্ট জেনারেল গনপাচি কনডো ,ইম্পেরিয়াল জেনারেল সদর দফতর থেকে সমস্ত মুতাগুচির পরিকল্পনায় কৌশলগত এবং লজিস্টিকাল দুর্বলতাগুলির দিকে নির্দেশ করেছিলেন। তবে লেফটেন্যান্ট জেনারেল কাওয়াবে মুতাগুচিকে তাঁর ধারণাগুলি পালন করতে প্রকাশ্যে নিষেধ করেননি। মায়ামিও পনেরোতম সেনাবাহিনীর সদর দফতরে এবং সিঙ্গাপুর এর সাউদার্ন এক্সপিডিশনারি আর্মি গ্রুপের সদর দফতরে অনুশীলনের সময় লেফটেন্যান্ট জেনারেল নাকা মুতাগুচির ধারণাগুলির জয়লাভ করেছিলেন বলে মনে হয়েছিল। লেফটেন্যান্ট জেনারেল ইনাডা তখনও বিরোধিতা করেছিলেন, তবে কুনোমুরা এবং মেজর ইওয়াইচি ফুজিওয়ারা (মুতাগুচির এক কর্মচারী) এর নেতৃত্বে পরিবর্তে চিনের ইউনান প্রদেশে আক্রমণ করার পরিকল্পনা পেশ করেছিলেন। যাইহোক, ফিল্ড মার্শাল প্লেক পিবুলসংগ্রাম এর সাথে জোটবদ্ধ হয়ে, থাইল্যান্ড এর অঞ্চলগুলিকে রক্ষা করার চুক্তি মেনে চলতে ব্যর্থতার জন্য বলির পাঠা হিসেবে ইনাডাকে ১৯৪৩ সালের ১১ ই অক্টোবর দক্ষিণ অভিযান সেনা থেকে সরিয়ে দেওয়া হয়। ১৯৪৩ সালের ২৩ ডিসেম্বর সিঙ্গাপুরে আরেকটি মানচিত্র মহড়ার পরে ফিল্ড মার্শাল হিশাচি তেরাচি (দক্ষিণী অভিযান সেনা গ্রুপের প্রধান কমান্ডার) এই পরিকল্পনা অনুমোদন করেছিলেন। ইনাদার পরিবর্তে আসা, লেফটেন্যান্ট জেনারেল কিটসুজু আইয়াবে অনুমোদনের জন্য পরিকল্পনাটি ইম্পেরিয়াল আর্মি সদর দফতরে প্রেরণ করেছিলেন। প্রধানমন্ত্রী হিদেকী তজা তার স্নানঘর থেকে পরিকল্পনার দিকগুলি নিয়ে কোনও স্টাফ অফিসারকে জিজ্ঞাসা করার পরে চূড়ান্ত অনুমোদন দিয়েছেন। একবার এই সিদ্ধান্ত নেওয়া হয়ে গেলে, লেফটেন্যান্ট জেনারেল কাওয়াবে বা ফিল্ড মার্শাল তেরোচিকেই মুতাগুচির আক্রমণ বন্ধ করার কোনও সুযোগ দেওয়া হয়নি, যার নামকরণ করা হয় ইউ-জিও বা অপারেশন সি (ウ 号 作 戦)।এটি চালু হওয়ার পরে এটির উপর নিয়ন্ত্রণের তেমন সুযোগ রাখা হয়নি।
আজাদ হিন্দের প্রভাব
সুভাষচন্দ্র বসু ,যিনি নেতৃত্বে ছিলে, দ্বারা কিছুটা হলেও মুতাগুচি এবং তোজো প্রভাবিত হয়েছিল।আজাদ হিন্দ ভারতকে ব্রিটিশ শাসন থেকে মুক্ত করার জন্য উৎসর্গীকৃত একটি আন্দোলন ছিল। বোস আন্দোলনের সশস্ত্র বাহিনী, আজাদ হিন্দ ফৌজ বা  ভারতীয় জাতীয় সেনা  (আইএনএ) এর প্রধান কমান্ডারও ছিলেন। আইএনএ মূলত  দক্ষিণ পূর্ব এশিয়া তে থাকা ভারতীয় প্রবাসী যারা জাতীয়তাবাদী আন্দোলনে যোগ দেওয়ার সিদ্ধান্ত নিয়েছিলেন এবং প্রাক্তন যুদ্ধের বন্দী ব্রিটিশ ভারতীয় সেনাবাহিনী নিয়ে গঠিত হয়েছিল ,যাদের জাপানিরা সিঙ্গাপুরের পতন পরে দ্বারা বন্দী করেছিল। বোস আইএনএ-এর ভারতের যে কোনও আক্রমণে অংশ নেওয়ার জন্য আগ্রহী ছিলেন এবং তিনি বেশ কয়েকজন জাপানীকে বুঝিয়েছিলেন যে মুতাগুচির মতো প্রত্যাশিত একটি বিজয় ভারতে ব্রিটিশ শাসনের পতনের নিশ্চিত করবে। তাদের পশ্চিমা সীমানা আরও বন্ধুত্বপূর্ণ সরকার দ্বারা নিয়ন্ত্রিত হবে এই ধারণাটি জাপানিদের কাছে আকর্ষণীয় ছিল। এটি এ ধারণারও প্রচার করতো যে এশিয়াতে জাপানি সম্প্রসারণ এশিয়ার এশীয় সরকারকে সমর্থন এবং পশ্চিমা উপনিবেশবাদের বিরুদ্ধে লড়াইয়ের একটি প্রচেষ্টা ছিল।
জাপানি পরিকল্পনা
মিত্ররা ১৯৪৪ সালের গোড়ার দিকে নিজেদের আক্রমণ পরিকল্পনার প্রস্তুতি নিচ্ছিল। ভারতীয় পঞ্চদশ বাহিনী উপকূলীয় আরাকান প্রদেশ এর দিকে অগ্রসর হচ্ছিল। একি সময়ে ব্রিটিশ চতুর্থ বাহিনী ভারতীয় চিনাভিন নদী এর দিকে তমু এবং তিদিম এ প্রায় দুটি তে পদাতিক বিভাজন পাঠিয়ে দিয়েছিল। এই দুটি দলের মাঝে বিস্তর দূরত্ব ছিলো এবং বিচ্ছিন্ন হওয়ার ঝুঁকি ছিল। জাপানিরা পরিকল্পনা করেছিল যে অষ্টাবিংশ সেনাবাহিনী এর একটি বিভাগ ফেব্রুয়ারির প্রথম সপ্তাহে আরাকানে এক বিভ্রান্তকারী আক্রমণ শুরু করবে, যার নামকরণ করা হা গো। এটি আসামের মিত্র রিজার্ভ ইউনিটগুলোকে আকৃষ্ট করবে এবং এমন ধারণা তৈরি করবে যে জাপানিরা চট্টগ্রাম হয়ে বঙ্গ আক্রমণ করতে চাচ্ছে। কেন্দ্রে, মুতাগুচির পঞ্চদশ সেনাবাহিনী মার্চ মাসে প্রথম সপ্তাহে মণিপুরে মূল আক্রমণ শুরু করবে, যার লক্ষ্য ছিল ইম্ফাল ও কোহিমা দখল করা, ব্রিটিশ বাহিনীকে নাস্তাবুদ করা এবং বার্মা আক্রমণকে বাধাগ্রস্থ করা।  পঞ্চদশ সেনা বিস্তারিত পরিকল্পনা ছিল: বোসের জেদেই, ভারতীয় জাতীয় সেনাবাহিনীর দুটি ব্রিগেডকেও দক্ষিণ ও পূর্ব থেকে ইম্ফালের উপর হামলার জন্য দায়িত্ব দেওয়া হয়েছিল। জাপানিরা মূলত আইএনএকে কেবল তাদের বাহিনীতে সহায়ক হিসাবে ব্যবহার করার উদ্দেশ্যে পুনগঠন এবং প্রচারের জন্য ব্যবহার করতে চেয়েছিলো। বার্মা এরিয়া আর্মির কর্মীরা প্রাথমিকভাবে এই পরিকল্পনাটিকে খুব ঝুঁকিপূর্ণ বলে মনে করেছিলেন। তারা বিশ্বাস করতো যে আক্রমণকারী বাহিনীকে এত বিস্তৃত করা বুদ্ধিমানের কাজ নয়, তবে বেশ কয়েকজন অফিসার যারা বিরোধিতায় সোচ্চার ছিলেন তাদের বদলি করা হয়েছিল।  মুতাগুচির বিভাগীয় কমান্ডাররাও হতাশাবাদী ছিলেন। তারা ভেবেছিল যে মুতাগুচি সরবরাহ সমস্যা সমাধানে প্রাথমিক সাফল্য অর্জনে অনেক বড় জুয়া খেলছে। তাদের মধ্যে কেউ কেউ তাকে "ব্লকহেড" বা বেপরোয়া মনে করেছিলেন।
মিত্রদের পরিকল্পনা
১৯৪৪ সালের গোড়ার দিকে, আসাম ও আরাকানে মিত্রবাহিনীর দল ছিল ব্রিটিশ চৌদ্দতম সেনার অংশ, যা লেফটেন্যান্ট জেনারেল উইলিয়াম স্লিম দ্বারা পরিচালিত ছিল। পূর্ববর্তী বছরের, আরাকানে আক্রমণের ব্যর্থতার পর থেকে তিনি এবং তাঁর পূর্বসূরী জেনারেল জর্জ গিফার্ড সেনাবাহিনীর ব্রিটিশ ও ভারতীয় ইউনিটের স্বাস্থ্য, প্রশিক্ষণ এবং মনোবলকে বাড়ানোর জন্য সচেষ্ট ছিলেন। যোগাযোগের ব্যবস্থায় উন্নতি, পিছনের অঞ্চলগুলিতে আরও ভাল প্রশাসন এবং সর্বোপরি, নতুন করে রেশন ও ওষুধ সরবরাহের মাধ্যমে এই প্রচেষ্টা সফল হয়েছিল । মিত্র বাহিনী ফর্মেশনগুলিকে আউটফ্ল্যাঙ্কিং এবং বিচ্ছিন্ন করার স্ট্যান্ডার্ড জাপানি কৌশলগুলি মোকাবিলার জন্যও তৈরি হয়েছিল। বিশেষত, তারা ক্রমশ বিচ্ছিন্ন ইউনিটে সরবরাহের জন্য বিমানের উপর নির্ভর করবে। জাপানিরা এটি অনুমান করেনি এবং তাদের আক্রমণগুলি কয়েকবার ব্যর্থ হয়েছিলো। বিভিন্ন গোয়েন্দা সূত্র থেকে, স্লিম এবং লেফটেন্যান্ট জেনারেল জেফরি স্কুনস (ভারতীয় চতুর্থ কর্পস এর কমান্ডিং) জাপানিদের আক্রমণাত্মক অভিযানের সাধারণ উদ্দেশ্য সম্পর্কে জানতে পেরেছিলেন, যদিও তাদের জাপানি উদ্দেশ্য সম্পর্কে সুনির্দিষ্ট তথ্য ছিল না এবং জাপানিরা যখন আক্রমণ চালিয়েছিল তখন তারা বেশ কয়েকবার অবাক হয়েছিল। চিন্ডউইন পেরিয়ে আক্রমণ চালিয়ে বা নদীর সীমানা রক্ষার চেষ্টা করে জাপানিদের প্রত্যাশা না করে স্লিমের উদ্দেশ্য ছিল জাপানিদের তাদের সৈন্য সরবরাহ করতে অক্ষম করা এবং একটি প্রতিরক্ষামূলক যুদ্ধের লড়াইয়ের জন্য ইম্ফালে ফিরে গিয়ে পরিচিত জাপানিদের লজিস্টিকাল দুর্বলতাগুলি কাজে লাগানোর ।
হা গো
আরাকানে বিভ্রান্তিকারী জাপানি আক্রমণ শুরু হয়েছিল ২ ফেব্রুয়ারি থেকে। জাপানি ৫৫ তম বিভাগ এর একটি বাহিনী একটি ভারতীয় বিভাগীয় সদর দফতরকে অতিক্রম করতে এবং কর্পসটির সামনের বিভাগগুলি বিচ্ছিন্ন করতে ভারতীয় পঞ্চদশ কর্পস এর লাইনে অনুপ্রবেশ করেছিল। যখন তারা "অ্যাডমিন বক্স" নামে পরিচিত প্রশাসনিক অঞ্চলের বিরুদ্ধে তড়িঘড়ি আক্রমণ চালানোর চেষ্টা করেছিল, তারা দেখতে পেইয়েছিল যে অ্যালাইড বিমানগুলি গ্যারিসনে সরবরাহ করছে।, জাপানিরা তাদের সরবরাহের উৎস থেকে বিচ্ছিন্ন হয়ে পড়েছিল এবং অনাহারে ছিল। বক্সেরকে মুক্তি করতে ব্রিটিশ এবং ভারতীয় ট্যাঙ্ক এবং পদাতিকরা একটি পাহাড়ি পথ পেরিয়ে এসেছিলো। খারাপ সরবরাহ এবং অনাহারে জাপানি বাহিনী সরে যেতে বাধ্য হয়েছিল।
ইম্পল
মূল ইউ গো আক্রমণটি ১৯৪৪ সালের ৬ মার্চ থেকে শুরু হয়েছিল। বিংশ ভারতীয় বিভাগ নিরাপদে সরে য়াসতে পেরেছিল, তবে ১৭ তম ভারতীয় বিভাগটি বিচ্ছিন্ন হয়ে পোঁরে ছিল এবং ইম্ফল সমভূমিতে ফিরে যাওয়ার পথে লড়াই করতে বাধ্য হয়েছিল। স্কুনকে ১৭ তম বিভাগে সহায়তা করার জন্য তার প্রায় সমস্ত রিজার্ভ খরচ করতে হয়েছিল। আরাকানের বিভ্রান্তকর আক্রমণটি ইতিমধ্যে ব্যর্থ হয়ে গেছে বলে মিত্ররা উত্তর দিক থেকে জাপানের ১৫ তম বিভাগকে ছাড়িয়ে আরাকান ফ্রন্ট থেকে ইম্ফল পর্যন্ত (আর্টিলারি এবং যুদ্ধ-লাইনের পরিবহন সহ)সাপ্লাই বিমান উড়াতে সক্ষম হয়েছিল। এপ্রিলের সময়, ইম্ফাল সমভূমির কিনারায় জাপানিদের আক্রমণ প্রতহত করা হয়েছিল। মে মাসে, চতুর্থ কর্পস একটি পাল্টা আক্রমণ শুরু করে, উত্তর দিক দিয়ে কোহিমা থেকে দক্ষিণে যাওয়ার পালটা আক্রমণ শুরু করে একটি রিলিফ বাহিনীর সাথে সংযোগ স্থাপনের জন্য। যদিও মিত্রদের অগ্রগতি ধীর ছিল, জাপানি ১৫ তম বিভাগ সরবরাহের অভাবে সরে যেতে বাধ্য হয়েছিল, এবং মিত্র বাহিনী অবরোধের অবসান ঘটিয়ে ২২ জুন কোহিমা-ইম্ফল রাস্তাটি পুনরায় চালু করে (যদিও জাপানিরা দক্ষিণ ও পূর্ব ইম্ফল থেকে আক্রমণ চালিয়ে যেতে থাকে)।
কোহিমা
কোহিমার যুদ্ধ দুটি পর্যায়ে সংঘটিত হয়েছিল। ১৯৪৪ সালের ৩ থেকে ১৬ এপ্রিল পর্যন্ত জাপানি ৩১ তম বিভাগ কোহিমা পর্বত দখল করার চেষ্টা করেছিল, তারা দিমাপুর থেকে ইম্ফল পর্যন্ত রাস্তাকে প্রাধান্য দিয়েছিল যার উপর ইম্ফলের চতুর্থ কর্পস সরবরাহের জন্য নির্ভর করত। ১৬ এপ্রিল কোহিমাতে ছোট ব্রিটিশ বাহিনীকে মুক্ত হয়েছিল, এবং ১৮ এপ্রিল থেকে ১৬ মে পর্যন্ত নতুন আগত XXXXII কর্প্স ,জাপানিরা তাদের যে অবস্থানগুলি দখল করেছিল তাদের থেকে তাড়ানোর জন্য পাল্টা আক্রমণ করেছিল। এই সময়ে, লেফটেন্যান্ট জেনারেল কোতোকু স্যাটো অনাহারের থাকা জাপানি বিভাগকে পিছু হটার নির্দেশ দিয়েছিলেন। যদিও একটি বিচ্ছিন্ন দল রাস্তা অবরোধ করতে রিয়ারগার্ডের ক্রিয়াকলাপের বিরুদ্ধে লড়াই চালিয়ে গিয়েছিল, তবুও ২২ শে জুন XXXXII কর্পস দক্ষিণে ইম্ফলের রক্ষাকারীদের সাথে সংযোগ স্থাপনের উদ্দেশ্যে যাত্রা করেছিল।
প্রভাব
কোহিমা এবং ইম্ফলে জাপানিদের পরাজয় সেই সময়ের সবচেয়ে বড় ছিল। ব্রিটিশ ও ভারতীয় বাহিনী প্রায় ১৬,৯৪৭ জন লোক হারিয়েছিল, তারা মৃত, নিখোঁজ ও আহত হয়েছিল। জাপানিরা ১৩,৩৭৬ নিহত সহ ,৬০,৬৪৩ জনের হতাহতের শিকার হয়েছিল। এটা অনাহার, রোগ এবং ক্লান্তির ফল।
এই পরাজয়ের ফলে বার্মায় জাপানি সেনাবাহিনীর অভ্যন্তরে নেতৃত্বে ব্যাপক পরিবর্তন আনা হয়েছিল। মুতাগুচি ৩০ আগস্টে বরখাস্ত হওয়ার আগে অভিযানের সময় তার সমস্ত বিভাগীয় কমান্ডারদের বরখাস্ত করেন। কাওয়াবে যার স্বাস্থ্য ভেঙে পড়েছিলো, তাকেও বরখাস্ত করা হয়েছিল। পঞ্চদশ সেনাবাহিনী এবং বার্মা এরিয়া আর্মি সদর দফতরের সিনিয়র স্টাফ অফিসারদের অনেককে বিভাগীয় বা রেজিমেন্টাল কমান্ডে স্থানান্তর করা হয়েছিল।
লিকুদ
লিকুদ ইসরায়েলের অন্যতম প্রধান কেন্দ্র-ডানপন্থী রাজনৈতিক দল। প্রাতিষ্ঠানিকভাবে এ দলটি লিকুদ-ন্যাশনাল লিবারেল মুভমেন্ট নামে পরিচিত। ধর্মনিরপেক্ষ দল হিসেবে ১৯৭৩ সালে এটি প্রতিষ্ঠিত হয়। মেনাখেম বেগিন কয়েকটি ডানপন্থী ও উদারবাদী দলগুলোকে একত্রিত করে এ দল প্রতিষ্ঠা করেন। দলের সদস্যদেরকে প্রায়শঃই ‘লিকুদনিক’  নামে পরিচিতি ঘটানো হয়ে থাকে। ২০১৪ সাল পর্যন্ত দলে সংস্কারবাদী ও কট্টরপন্থী - এ দুই ধারায় সদস্য রয়েছে। নেসেটে বর্তমানে লিকুদ দলের ৩০জন সদস্য রয়েছে। দলের বর্তমান সভাপতি হিসেবে বেঞ্জামিন নেতানিয়াহু দায়িত্ব পালন করছেন।
ইতিহাস
১৯৭৭ সালের নির্বাচনে নিরঙ্কুশ সংখ্যাগরিষ্ঠতা লাভ করে দলটি। ফলে, দেশের রাজনৈতিক ইতিহাসের মোড় অনেকাংশেই ঘুরে যায়। এরফলে প্রথমবারের মতো বামপন্থীরা তাদের ক্ষমতা হারাতে বাধ্য হয়। ১৯৮০-এর দশকের অধিকাংশ সময় দেশ শাসন করলেও ১৯৯২ সালে নেসেটের সংসদীয় নির্বাচনে পরাজিত হয়। অক্টোবর, ১৯৮৩ সালে মেনাখেম বেগিন পদত্যাগ করার পর প্রধানমন্ত্রী আইজাক শামির দলীয় প্রধান হন। ১৯৯৬ সালের নির্বাচনে জয়ের পর লিকুদের প্রার্থী বেঞ্জামিন নেতানিয়াহু প্রধানমন্ত্রীর দায়িত্ব লাভ করেন। কিন্তু, ঐ সরকারের বিশ্বাসযোগ্যতা না থাকায় ১৯৯৯ সালের নির্বাচন আহ্বান করতে হয় ও এহুদ বারাকের নেতৃত্বাধীন এক ইসরায়েল জোটের কাছে হেরে যায়। এরফলে নেতানিয়াহু’র পরিবর্তে এরিয়েল শ্যারন স্থলাভিষিক্ত হন। প্রধানমন্ত্রীর পদত্যাগের পর ২০০১ সালে নির্বাচন অনুষ্ঠিত হয়। ২০০৩ সালের নির্বাচনে দলটি রেকর্ডসংখ্যক আসন পায়। ২০০৫ সালে দলটি বিভক্ত হয়ে যায়। শ্যারন দল ত্যাগ করে কাদিমা দল প্রতিষ্ঠা করেন। এরফলে ২০০৬ সালের নির্বাচনে দলটি চতুর্থ স্থান দখল করে ও নেসেটে ২৮ আসন হারায়। ২০০৯ সালের নির্বাচনের পর পনেরটি আসন ফিরে পায় ও দলের নিয়ন্ত্রণভার দখল করে। ডানপন্থী ইসরায়েল বেইতেইনু ও শাস দলের সাথে জোটবদ্ধ হয়ে সরকার গঠন করেন। এরপর থেকেই তিনি প্রধানমন্ত্রীর দায়িত্ব পালন করছেন এবং প্রত্যেক নির্বাচনেই শীর্ষ ভোট সংগ্রাহকের মর্যাদা পাচ্ছে।
১৯৮৪ সালের নির্বাচনে শামির পরাজিত হলেও অ্যালাইনমেন্ট দল নিজেরা সরকার গঠন করতে না পারায় লিকুদ দলের সাথে জাতীয় ঐকমত্যের সরকার গঠন করে। ঐ সময় পেরেজ প্রধানমন্ত্রী ও শামির পররাষ্ট্রমন্ত্রী হন। দুই বছর পর তাঁরা উভয়েই পদ পরিবর্তন করেন। ১৯৯২ সালে লেবার দলের কাছে পরাজিত হলে শামির অবসর নেন। তাঁর স্থলাভিষিক্ত হন বেঞ্জামিন নেতানিয়াহু। আইজাক রবিন নিহত হলে মে, ১৯৯৬ তৃতীয় লিকুদ দলীয় প্রধান হিসেবে প্রধানমন্ত্রী হন। দলীয় নেতৃত্বের প্রশ্নে ৩১ জানুয়ারি, ২০১২ তারিখে নির্বাচন অনুষ্ঠিত হয়। এতে নেতানিয়াহু ফেইলিনকে পরাভূত করেন।
ব্রায়ান কিবল
ব্রায়ান পিটার কিবল (১০ আগস্ট ১৯৩৮-২৮ এপ্রিল ২০১৬) একজন ব্রিটিশ পদার্থবিজ্ঞানী ও পরিমাপবিদ ছিলেন। তিনি কিবল পরিমাপক যন্ত্র উদ্ভাবন করেন, যেটি বৈদ্যুতিক পরিমাপক যন্ত্রের উন্নততর সংস্করণ। ভরের এস.আই. একক কিলোগ্রাম পরিমাপের কাজে কিবল পরিমাপক যন্ত্র ব্যবহৃত হয়।
হলদেবুক তুলিকা
হলদেবুক তুলিকা (Anthus chloris) হল একপ্রজাতির পাখি যারা প্রধানত মোটাসিলিডি পরিবারের অন্তর্ভুক্ত। এদেরকে প্রধানত দেখতে পাওয়া যায় লেসোথো এবং দক্ষিণ আফ্রিকাতে। এদের সাধারণ বাসস্থান হল ক্রান্তীয় এবং উপক্রান্তীয় উঁচু ঘাসভূমি।, কর্ষণযোগ্য জমি, এবং চারণভূমি। এরা বাসস্থান ক্ষতির দ্বারা বিপন্ন।
ব্রায়ান কিবল
প্রারম্ভিক জীবন ও পরিবার
কিবল ইংল্যান্ডের লেটকম্বে রেজিস গ্রামে জন্মগ্রহণ করেন (পূর্বে এটি বার্কশায়ারের অংশ ছিল, এখন অক্সফোর্ডশায়ারের অংশ)। তাঁর বাবার নাম হার্বার্ট কিবল ও মার নাম এলেন কিবল। তাঁর বাবা একজন পুলিশ সার্জেন্ট ছিলেন। ছোটবেলা থেকেই তিনি বৈদ্যুতিক যন্ত্রপাতি ও সাধারণ কলকব্জা সারাই করতে ভালোবাসতেন। ১৯৫০-১৯৫৭ সালে কিবল আবিংডন স্কুলে লেখাপড়া করেন। সেখানে তিনি যেরকম শ্রেণিনেতা হিসেবে দায়িত্ব পালন করেন, তেমনি তাৎপর্যপূর্ণ শিক্ষাগত সাফল্য অর্জনেও সক্ষম হন।  তিনি পদার্থবিজ্ঞান, গণিত ও বিজ্ঞানের অন্যান্য শাখায় অবদানের কৃতিত্বস্বরূপ অনেকগুলো পুরস্কার লাভ করেন। পরবর্তীতে তিনি বেনেট শিক্ষাবৃত্তি লাভ করেন। তিনি বিতর্ক সংঘের সভাপতি ছিলেন। এগুলোর পাশাপাশি কিবল  বিদ্যালয়ের হকি ও রাগবি দলের খেলোয়াড় ছিলেন।
অক্সফোর্ড বিশ্ববিদ্যালয়ের অধীনস্থ জেসাস কলেজে অধ্যয়নের জন্য কিবল বৃত্তি লাভ করেন। সেখানেই কিবলের সাথে তার ভবিষ্যৎ জীবনসঙ্গিনী অ্যান গ্রিনফিল্ডের দেখা হয়। ১৯৬৪ সালে তাঁরা বিবাহবন্ধনে আবদ্ধ হন। ঐ বছর কিবল পারমাণবিক বর্ণালিমিতির উপর ডিফিল ডিগ্রি লাভ করেন। তাঁদের দুই সন্তান রয়েছে- স্টিফেন ও নিকোলা।
কর্মজীবন
ডি.ফিল ডিগ্রি লাভের পর কিবল কানাডার অন্টারিও প্রদেশের উইন্ডসর বিশ্ববিদ্যালয়ে ডক্টরেটোত্তর ফেলো হিসেবে যোগদান করেন। দুই বছর পর তিনি ইংল্যান্ড ফিরে আসেন।  পরবর্তী ত্রিশ বছর টেডিংটনে অবস্থিত জাতীয় পদার্থবিজ্ঞান বিজ্ঞানাগারে জ্যেষ্ঠ গবেষণা ফেলো হিসেবে দায়িত্ব পালন করেছেন।
১৯৭০ খ্রিস্টাব্দে তিনি জি জে হান্টের সঙ্গে যৌথভাবে প্রোটনের গাইরোম্যাগনেটিক বা চক্রচৌম্বকীয় অনুপাত(কোনো বস্তুর চৌম্বকীয় মুহূর্ত ও কৌণিক ভরবেগের অনুপাত) বের করেন। এর ফলে পূর্বে কৃত ভুলগুলো সহজেই সংশোধন করা সম্ভব হয় এবং অ্যাম্পিয়ার এককের উন্নততর এস.আই সংজ্ঞা প্রদান সম্ভব হয়। বৈদ্যুতিক পরিমাপক যন্ত্রের সাহায্যে অ্যাম্পিয়ার এককটির  সংজ্ঞা প্রদান করা হয়েছিল, কিন্তু এর সাহায্যে পরিমাপ অত্যন্ত দুরূহ ছিল।
কিবল পরিমাপক যন্ত্র
কিবল গ্রেভিল রেনারের সঙ্গে পরস্পর অক্ষীয়ভাবে সহাবস্থানকারী এ.সি. (অল্টারনেটিং বা দিক পরিবর্তনকারী বিদ্যুৎপ্রবাহ) ও গণনাযোগ্য ধারকের উপর কাজ করেন, যার দরুন "ওহম" এককটি আবিষ্কৃত হয়। ১৯৮৪ খ্রিস্টাব্দে কিবল ও রেনার তাদের গবেষণার ফলাফল প্রকাশ করেন। বৈদ্যুতিক ব্যালেন্স বা পরিমাপক যন্ত্রের মান ও কার্যকারিতা নিয়ে কিবল উদ্বিগ্ন ছিলেন, যার ফলে সর্বদাই তিনি এর মানোন্নয়নের ব্যাপারে চিন্তা করতেন। যুক্তরাষ্ট্রের জাতীয় মানদণ্ড ও প্রযুক্তি সংস্থার প্রধান রবার্ট ডি কাটোস্কি একবার ইংল্যান্ড আগমন করে কিবলের সঙ্গে দেখা করেন। তাঁর দ্বারা অনুপ্রাণিত হয়ে কিবল চলকুণ্ডলি ওয়াট-ব্যালেন্স আবিষ্কার করেন। ১৯৭৮ সালে ইয়ান রবিনসন ও রে স্মিথের সহযোগিতায় তিনি মার্ক-ওয়ান ওয়াট-ব্যালেন্স আবিষ্কার করেন। এর ফলে অ্যাম্পিয়ার একক সম্পর্কে আরো নিখুঁত ধারণা অর্জন করা সম্ভব হয়। ১৯৯০ সালে এর ফলে জোসেফসন ও ভন ক্লিৎজিগ এককের আন্তর্জাতিকভাবে স্বীকৃত মান নির্ণয় করা সম্ভব হয়। ইতোপূর্বে দেশগুলো নিজেদের ইচ্ছামত ধ্রুবকের মান নির্ণয় করত। এর ফলে বাণিজ্যে সুষ্ঠু প্রতিযোগিতাপূর্ণ পরিবেশ বাধার সম্মুখীন হয়। এ সকল বাধা কিবল আবিষ্কৃত বৈদ্যুতিক পরিমাপক যন্ত্রের ফলে অনেকটাই দূরীভূত হয়।
অলিম্পিকে সমন্বিত জার্মান দল
জার্মান সংযুক্ত দল বা জার্মানির যৌথ দল হল পূর্ব জার্মানি ও পশ্চিম জার্মানির ক্রীড়াবিদদের নিয়ে গঠিত একটি অলিম্পিক দল যা ১৯৫৬, ১৯৬০ এবং ১৯৬৪ গ্রীষ্মকালীন ও শীতকালীন অলিম্পিক গেমসে জার্মানির হয়ে অংশগ্রহণ করে। এর পূর্বে পশ্চিম জার্মানি সারল্যান্ড অলিম্পিক কমিটির অধীনে ১৯৫২ গ্রীষ্মকালীন অলিম্পিকে অংশগ্রহণ করেছিল।
বিদ্যাময়ী সরকারি বালিকা উচ্চ বিদ্যালয়
বিদ্যাময়ী সরকারি বালিকা উচ্চ বিদ্যালয় বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ভারতীয় উপমহাদেশে নারী শিক্ষার উন্নয়নে যে কয়টি বিদ্যালয় অগ্রণী ভূমিকা পালন করেছিল, বিদ্যাময়ী সরকারি বালিকা উচ্চ বিদ্যালয় তার মধ্যে অন্যতম। ব্রিটিশ স্থাপত্য রীতিতে ১৮৭৩ খ্রিস্টাব্দে স্থাপিত দোতলা লাল ভবনটি প্রাচীন ঐতিহ্যের আভিজাত্য নিয়ে এখনও দেশের অন্যতম শ্রেষ্ঠ বিদ্যাপীঠ হিসেবে সুপরিচিত। বিদ্যালয়টি ময়মনসিংহ শহরের প্রাণকেন্দ্রে অবস্থিত।
ইতিহাস
জেলায় শিক্ষার প্রসার ঘটানোর জন্য ১৮৩৫ সালে জনশিক্ষা কমিটির প্রেসিডেন্ট লর্ড মেকলে ইংরেজি শিক্ষা প্রবর্তনের সুপারিশ করেন। তার সুপারিশে গভর্নর জেনারেল লর্ড উইলিয়াম বেন্টিঙ্কের হাত ধরে ধীরে ধীরে শিক্ষাক্ষেত্রে পরিবর্তন আসে। এর আওতায় বিদ্যাময়ী সরকারি বালিকা উচ্চ বিদ্যালয় ১৮৭৩ সালে আলেকজান্ডার উচ্চ ইংরেজি বিদ্যালয় নামে নারী শিক্ষা প্রসারে ময়মনসিংহ শহরের কেন্দ্রস্থলে স্থাপিত হয়। মুক্তাগাছা, গৌরীপুর এবং কৃষ্ণনগরের জমিদারগণের উদার অর্থানুকূল্যে পরবর্তী সময়ে বিদ্যালয়টির নবরূপায়ন ঘটে। এদের মধ্যে মুক্তাগাছার জমিদার জগৎকিশোর আচার্য চৌধুরী বিদ্যালয়ের উন্নয়নে বিপুল অর্থদান এবং ঐকান্তিক প্রচেষ্টা চালান। পরে তাঁর জননী বিদ্যাময়ী দেবীর নামে বিদ্যালয়ের নাম আলেকজান্ডার থেকে পরিবর্তন করে বিদ্যাময়ী নামকরণ করা হয়।
স্থাপনের একষট্টি বছর পর ১৯১২ সালে বিদ্যালয়টি জাতীয়করণ হয়। বিদ্যালয়ের প্রাথমিক পর্বে প্রধান শিক্ষকের দায়িত্বে ছিলেন নবকুমার সমাদ্দার। বিদ্যালয়টি বিদ্যাময়ী নামকরণ করার সময় দায়িত্বে ছিলেন শ্রীমতী ঘোষ।
বিদ্যালয়ের লোহার প্রবেশদ্বারটি পেরোলেই রয়েছে পাকা গোল চত্বর দ্বারা ঘেরা বিশাল রাধাচূড়া বৃক্ষ ও বামপাশের পাকাঘাট নির্মিত বিশাল পুকুর। ১৯১২ সালে এখানে একটি দ্বিতল ছাত্রীনিবাস নির্মিত হয়। ১৯২৬ সালে বিশ্বকবি রবীন্দ্রনাথ ঠাকুর বিদ্যালয়টি দেখতে আসেন। তখন মিস ভেরুলকার নামে একজন বিদেশী এ বিদ্যালয়টির প্রধান ছিলেন। বিদ্যালয়টি ৩.৫৩২১ একর জমির উপর প্রতিষ্ঠিত।
প্রাতিষ্ঠানিক ব্যবস্থা
১৯৯১ সাল থেকে বিদ্যালয়টিতে দ্বৈত শিফট চালু হলে প্রধান শিক্ষিক, সহকারী প্রধান শিক্ষকাসহ শিক্ষক-শিক্ষিকার সংখ্যা দাঁড়ায় ৫৩ জন। প্রভাতী শাখা আরম্ভ হয় সকাল ৭.০০ মিনিটে এবং শেষ হয় ১২.০০ মিনিটে। দিবা শাখার কার্যক্রম শুরু হয় দুপুর ১২.১৫ মিনিটে এবং শেষ হয় বিকেল ৫.২৫ মিনিটে।
শিক্ষা সুবিধাসমূহ
দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
নর্ডফ্রিস্ক উইকিপিডিয়া
নর্ডফ্রিস্ক উইকিপিডিয়া হচ্ছে অনলাইন বিশ্বকোষ উইকিপিডিয়ার নর্ডফ্রিস্ক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নর্ডফ্রিস্ক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নর্ডফ্রিস্ক উইকিপিডিয়া
স্বামী ব্রহ্মানন্দ
স্বামী ব্রহ্মানন্দ (২১ জানুয়ারি, ১৮৬৩ – ১২ এপ্রিল, ১৯২২) ছিলেন প্রসিদ্ধ বাঙালি সন্ন্যাসী ও রামকৃষ্ণ পরমহংসের অন্যতম প্রধান শিষ্য। শ্রীরামকৃষ্ণ তাকে নিজের ভাবসন্তানের মর্যাদা দেন। পরবর্তীকালে তিনি রামকৃষ্ণ মিশনের প্রথম অধ্যক্ষ নির্বাচিত হন। রাজা মহারাজ নামে পরিচিত এই সন্ন্যাসী স্বামী বিবেকানন্দের মৃত্যুর পর রামকৃষ্ণ মিশনের যাবতীয় উন্নতির প্রধান কাণ্ডারী রূপে গণ্য হন।
জীবনী
স্বামী ব্রহ্মানন্দ কলকাতার নিকটস্থ শিকরা-কুলীনগ্রামে জন্মগ্রহণ করেন। পিতা আনন্দমোহন ঘোষ। পূর্বাশ্রমে তার নাম ছিল রাখালচন্দ্র ঘোষ। ১৮৭৫ সালে কলকাতার ট্রেনিং অ্যাকাডেমিতে পড়াশোনার সময় স্বামী বিবেকানন্দের সঙ্গে তার আলাপ হয়। বিবাহের পর সংসারের প্রতি বীতশ্রদ্ধ হয় শ্রীরামকৃষ্ণের নিকটে এসে সন্ন্যাসধর্মে দীক্ষিত হন। জীবনের অধিকাংশ সময় তিনি পুরী ও ভুবনেশ্বরে কাটিয়েছিলেন। ভুবনেশ্বরের মঠও তার দ্বারা প্রতিষ্ঠিত। স্বামী বিবেকানন্দ ১৮৯৮ খ্রিষ্টাব্দে রামকৃষ্ণ মিশন সমিতি প্রতিষ্ঠা করে ব্রহ্মানন্দ মহারাজকে তার প্রেসিডেন্ট করেন। মহারাজ দীর্ঘ দিন ওই পদে ব্রতি থেকে ভারতবর্ষ তথা সারা বিশ্বে রামকৃষ্ণ ভাবধারা ছড়িয়ে দেন ।
ব্রহ্মানন্দের নামে নামাঙ্কিত প্রতিষ্ঠানসমূহ
তার শিষ্য যোগীন্দ্রনাথ ঠাকুর ১৯১২ সালে বরানগর, কলকাতায় তার নামে "ব্রহ্মানন্দ বালকশ্রম" নামে একটি স্কুল প্রতিষ্ঠা করেছিলেন, যা এখন বরানগর রামকৃষ্ণ মিশন আশ্রম উচ্চ বিদ্যালয় হিসাবে পরিচিত।
বারহাট্টা উপজেলা
অবস্থান ও আয়তন
বারহাট্টা উপজেলা বাংলাদেশের নেত্রকোণা জেলার অন্তর্গত একটি উপজেলা। বারহাট্টা উপজেলার উত্তরে কলমাকান্দা উপজেলা ও সুনামগঞ্জ জেলার ধর্মপাশা উপজেলা, দক্ষিণে আটপাড়া উপজেলা ও মোহনগঞ্জ উপজেলা, পূর্বে মোহনগঞ্জ উপজেলা ও সুনামগঞ্জ জেলার ধর্মপাশা উপজেলা, পশ্চিমে নেত্রকোণা সদর উপজেলা। আয়তনের দিক দিয়ে উপজেলাটি ২২১.৫০ বর্গ কিমি। এর অবস্থান: ২৪°৫১´ থেকে ২৫°০০´ উত্তর অক্ষাংশ এবং ৯০°৪৬´ থেকে ৯১°০০´ পূর্ব দ্রাঘিমাংশ। নেত্রকোণা জেলা শহর থেকে দুরত্ব ১৫ কিলোমিটার মাত্র।
প্রশাসনিক এলাকা
বারহাট্টা উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বারহাট্টা থানার আওতাধীন।
ইতিহাস
পূর্ববঙ্গ ও আসাম গেজেটের বিজ্ঞাপন অনুসারে নোটিফিকেশন নং ৬৬৭৬ জে তারিখঃ ১৫ই জুন, ১৯০৬ সালে বারহাট্টা থানা প্রতিষ্ঠা লাভ করে।এবং ১৯৮৩ সালের ২ জুলাই বারহাট্টাকে উপজেলায় রুপান্তর করা হয়। ১৯৭১ সালে বারহাট্টা উপজেলাটির বিভিন্ন এলাকা পাক বাহিনী ও রাজাকারদের দ্বারা ধ্বংসলীলায় পরিনত হয়।অসংখ্য তরুন যুবক দেশ মাতৃকার মুক্তির জন্য জীবন বাজী রেখে মুক্তিযুদ্ধে অংশগ্রহন করেন।এই অঞ্চলের মুক্তিযুদ্ধারা দেশের বিভিন্ন জায়গায় যুদ্ধ করে বেশ কয়েকজন শহীদ ও নিখোঁজ হন.১৯৭১ সালের ০৮ ডিসেম্বর উপজেলাটি প্রকৃতর্থে হানাদার বাহিনী মুক্ত হয়।
নামকরণ
বারহাট্টা উপজেলার নাম করনের সময়কাল অনুমান করা হয় ১৮শ শতকের শুরু এবং ১৭শ শতকের শেষ পর্যায়কে। অনেক ঐতিহাসিক মনে করেন পাগলপন্থি আন্দোলনের নেতা টিপু শাহ্‌ কে শায়েস্তা করার জন্যই নাটেরকোনা নেত্রকোনার তৎকালীন নাম অঞ্চলে ঘাঁটি বসায় ইংরেজরা। আন্দোলনকারীদের অনেকেই বারহাট্টার বিভিন্ন এলাকায় অবস্থান করলে নৌ পথের সুবিধার জন্য বারাহট্টা বাজারের পার্শ্ববর্তি বরোহাটি/বরুহাটি/বৌহাটি গ্রামের আদূরে সেনা ছাউনী ফেলে। কংস নদীর তীরবর্তী বরুহাটি গ্রামের অনুকরনে BRA-HATTA উচ্চারণ করতেন সেনারা। তার থেকেই আস্তে আস্তে লোক্মুখে বারহাট্টা নামটি প্রচলিত হতে থাকে। অফিস আদালতে বাংলা উচ্চারণ বারহাট্টা থেকে ইংরেজী BARHATTA করা হলেও একমাত্র বারহাট্টা রেলস্টেশন নাম ফলকে BRAHATTA উল্লেখ করা আছে।
জনসংখ্যার উপাত্ত
মোট জনসংখ্যা ১,৮০,৪৪৯ জন (২০২১ সালের আদমশুমারী অনুযায়ী), পুরুষ ৯০,৫৭৬ জন ও মহিলা ৮৯,৮৭৩ জন। জনসংখ্যার প্রতি বর্গ কিলোমিটারে ৮২০ জন। মোট খানার সংখ্যা ৩৭,৮৫৪টি, বার্ষিক জনসংখ্যা বৃদ্ধির হার ১.৩১%।
খেলাধুলা ও বিনোদন
বারহাট্টা উপজেলায় দেশীয় খেলা হিসাবে হা-ডু-ডু, বলি খেলা,দারিয়াবান্দা,গোল্লাছুট,কানামাছি,মইল্লা,ষাড়ের লড়াই,ঘুড়ি উড়ানো ইত্যাদি। বিদেশী খেলাধুলার মধ্যে ফুটবল, ক্রিকেট ,ব্যাডমিন্টন,ভলিবল খেলা অন্যতম । বিনোদনের জন্য পূর্বে যাত্রাগান,জারি-সারি-কবি গানের প্রচলন থাকলেও এখন তা বিলুপ্ত প্রায়। মাঝে মাঝে বাউল গানের আসর অয়োজন হয়। তাছাড়া গাজী-কালুর পালা। রামায়ণ পালা বিশেষ দিনে আয়োজিত হয়ে থাকে।
নদ-নদী
বারহাট্টা উপজেলা কংশ নদের তীরে অবস্থিত।উপজেলার অধিকাংশ এলাকা একসময় খাল-ছোট নদী দ্বারা পরিবেষ্টিত থাকলেও এখন উপজেলা শহরের পাশ দিয়ে বয়ে চলা কংস নদ সহ বাকিগুলাও মৃত প্রায়। বারহাট্টা উপজেলার উল্লেখযোগ্য নদী কংশ। এছাড়াও বিষনাইল, ধনাইখালী, লারখালী, গোলামখালী রাঙ্গাধাইর, কাউনাই, গোরাউৎরা, ধালেশ্বরী প্রভৃতি। নদীগুলো কালে ভরাট হয়ে মরা নদী বা বিলুপ্ত নদীতে পরিণত হয়েছে। কাংশ নদীর গতিপথ পরিবর্তন করে গোলামখালী নদীর সঙ্গে একাকার হয়ে গেছে।
শিক্ষা
বারহাট্টা উপজেলায় ৩ টি কলেজ রয়েছে।
অর্থনীতি
এ অঞ্চলের অর্থনীতির প্রধান মাধ্যম কৃষি। বেশিরভাগ মানুষই কৃষিজীবী।
রোমাঞ্চকর অভিযান
রোমাঞ্চকর অভিযান হলো এমন একটি আকর্ষণীয় অভিজ্ঞতা যা সাধারণত সাহসী, কখনও কখনও ঝুঁকিপূর্ণ। রোমাঞ্চকর অভিযানের মধ্যে ভ্রমণ, অভিযান, স্কাইডাইভিং, পর্বত আরোহণ, স্কুবা ডাইভিং, রিভার রাফটিং এবং চরম খেলাধুলায় অংশগ্রহণ অন্তর্ভুক্ত। রোমাঞ্চকর অভিযানগুলো প্রায়ই মনস্তাত্ত্বিক উত্তেজনা বৃদ্ধি করার জন্য বা জ্ঞান অর্জনের জন্য পরিচালিত হয়। যা কেবল ঝুঁকিপূর্ণ উপায়েই অর্জিত হতে পারে।
প্রেরণা
দুঃসাহসিক অভিজ্ঞতা সাধারণত মনস্তাত্ত্বিক উদ্দীপনা তৈরি করে। যা নেতিবাচক (উদাহরণস্বরূপ ভয় ) বা ইতিবাচক (যেমন প্রবাহ ) উভয় হিসেবেই ব্যাখ্যা করা যেতে পারে। কিছু লোকের ক্ষেত্রে, দুঃসাহসিক অভিযান তাদের জীবনের প্রধান সাধনা হয়ে ওঠে। দুঃসাহসিক অভিযাত্রী আন্ড্রে ম্যালারাক্স-এর লা কন্ডিশন হুমাইন (১৯৩৩) নামক বইয়ে তিনি বলেছেন, "যদি কোনও ব্যক্তি নিজের জীবনের ঝুঁকি নিতে প্রস্তুত না থাকে তবে জীবনের মর্যাদা কোথায়?" একইভাবে হেলেন কেলার বলেছিলেন যে "জীবন আসলে রোমাঞ্চকর অভিযান ছাড়া কিছুই নয়।"
লেখক জন লেভির মতে কোনো অভিজ্ঞতাকে রোমাঞ্চকর অভিযান হিসাবে বিবেচনা করা হবে যদি তা বেশ কয়েকটি মানদণ্ড পুরণ করে। এগুলো হলো :
পুরাণ এবং কল্পকাহিনী
হোমার এর দ্য ওডিসি তে বিশ্বের প্রাচীনতম রোমাঞ্চকর অভিযানের কিছু গল্প আছে। স্টার ওয়ার্স এবং লস্ট আ রাইডার্সের মতো অনেক জনপ্রিয় ফিচার ফিল্মগুলির মতো হোমারের রচনাও রোমাঞ্চকর অভিযানের ভ্রমণে নায়কের বৈশিষ্ট্যগুলো প্রদর্শন করেছিল। ডান|থাম্ব| [[লুইস ক্যারল|লুইস ক্যারোলের ওয়ান্ডারল্যান্ডেঅ্যালিসের অ্যাডভেঞ্চারগুলো রোমাঞ্চকর অভিযানের একটি সুপরিচিত উদাহরণ।]]
অনুসন্ধান
অনেক রোমাঞ্চকর অভিযান কেবল একটিমাত্র অনুসন্ধানের ধারণার উপর ভিত্তি করে পরিচালিত হতে পারে। যেমন কোনো ব্যক্তির সুরক্ষা প্রদান বা নায়কের দক্ষতা প্রদর্শনের উদ্দেশ্যে নায়ক কোনও পুরষ্কারের জন্য তাড়াহুড়া করে রোমাঞ্চকর অভিযানে চলে যেতে পারে। তবে পথে নায়ককে অবশ্যই বিভিন্ন বাধা অতিক্রম করতে হবে।
উল্লেখযোগ্য কাজ
প্রাচীনকাল থেকেই, ভ্রমণকারীরা এবং দুঃসাহসিক অভিযাত্রীরা তাদের রোমাঞ্চকর অভিযান সম্পর্কে লিখেছেন। তাদের অভিযানের কাহিনিগুলো তাদের সময়কার সেরা সাময়িক পত্রিকাগুলোতে প্রকাশিত হতো। যেমন মার্কো পোলোর দ্য ট্র্যাভেলস অফ মার্কো পোলো বা মার্ক টোয়েনের রুফিং ইট ইত্যাদি। অন্যগুলো ব্যক্তিগত সাময়িক পত্রিকায় প্রকাশিত হতো। যেগুলো পরে সার্বজনীনভাবে প্রকাশিত হয়েছিল। যেমন লুইস এবং ক্যাপ্টেন জেমস কুকের সাময়িক পত্রিকাগুলো। টম ওল্ফের রাইট স্টাফ, বা অ্যাডভেঞ্চারে অংশ নেওয়া ব্যক্তিদের দ্বারা রচিত বইগুলো কিন্তু জার্নাল ছাড়া অন্য কোনও ফরম্যাটে যেমন, কনকুইস্টাডার্সের মতো ফরম্যাটে প্রকাশিত হতো । বর্তমান সময়ে  তথ্যচিত্রগুলো প্রায়ই দুঃসাহসিক অভিযানের থিম ব্যবহার করে।
ডোরাকাটা তুলিকা
ডোরাকাটা তুলিকা (Anthus lineiventris) হল এক প্রজাতির পাখি যারা প্রধানত মোটাসিলিডি পরিবারের অন্তর্ভুক্ত। এদেরকে প্রধানত পাওয়া যায় অ্যাঙ্গোলা, বতসোয়ানা, বুরুন্ডি, গণতান্ত্রিক কঙ্গো প্রজাতন্ত্র, কেনিয়া, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, জাম্বিয়া, এবং জিম্বাবুয়ে প্রভৃতি দেশে। এদের প্রধান বাসস্থান হল শুষ্ক সাভানা।
"হ্যাপি" ইন গালোসেস
"হ্যাপি" ইন গালোসেস হচ্ছে আমেরিকার রক গায়ক স্কট ওয়াইল্যান্ড এর দ্বিতীয় একক গানের অ্যালবাম। স্কট স্টোন ট্যাম্পল পাইলট ব্যান্ড ও ভেলভেট রিভোল্বার ব্যান্ড এর প্রধান ছিলেন। তার প্রথম আলবাম প্রকাশিত হয় ১৯৯৮ সালে যার নাম ছিলো "১২ বার ব্লুস" । এটি একক ডিস্ক এ প্রকাশিত হয়েছিলো।
গানের ধরন ও কথা
একটি সাক্ষাৎকারে উইল্যান্ড বলেন, "আপনি জানেন, প্রথম অ্যালবাম ছিল যা তা আমার গত অ্যালবাম গুলোর থেকে একটু ভিন্ন মাত্রার, যেহেতু একটি সামান্য বিট দিয়ে শুরু করেছি তা চেস্টা করবো আরও দূর নিয়ে যাওয়ার। এছাড়া তিনি এমটিভি তেও একটি সাক্ষাৎকার দেন এই ব্যাপারে।
সম্প্রসারণ
"হ্যাপি" ইন গালোসেস ছিলো একটি জনপ্রিয় ডাবল অ্যালবাম। কিন্তু বাস্তবিকপক্ষে একক অ্যালবাম থেকেই ডাবল অ্যালবাম করার অণুপ্রেরণা আসে।
বিক্রি
"হ্যাপি" ইন গালোসেস আত্মপ্রকাশিত হয় #৯৭ এ প্রায় ১০,৫০০ কপি অ্যালবাম বিক্রি করে তাও আবার প্রথম সপ্তাহে। এতে আয় করে প্রায় ৩.৫ থেকে ৫ কোটি ডলার।
গানের তালিকা
২০০৮ সালের অক্টোবরে amazon.com এই গানগুলি তাদের বিক্রয় তালিকায় আনে। সেখানে আই-টিউন হিসাবে গানগুলি প্রকাশ পায়।
তালিকা
অ্যালবাম - বিলবোর্ড (উত্তর আমেরিকা) একক– বিলবোর্ড (উত্তর আমেরিকা)
ফরেস্ট কোবরা
ফরেস্ট কোবরা (বৈজ্ঞানিক নাম: Naja melanoleuca(Hallowell)) আফ্রিকাজাত এলাপিড পরিবারভুক্ত এক প্রজাতির বিষধর সাপ। এরা ব্ল্যাক কোবরা বা ব্ল্যাক এন্ড হোয়াইট-লিপড কোবরা নামেও পরিচিত। প্রধানত আফ্রিকার মধ্য ও পশ্চিমভাগে এদের দেখা যায়। এই ফরেস্ট কোবরা হল বৃহত্তম ট্রু কোবরা প্রজাতির এবং এদের দৈর্ঘ্য ৩.১মিটার (১০.২৩ ফুট) পর্যন্ত হয়। এরা প্রধানত নিচু জমিযুক্ত বনাঞ্চল এবং আর্দ্র সাভানা প্রান্তরকে বাসস্থান হিসাবে পছন্দ করে। তবে এদের ভৌগোলিক সীমার অন্তর্গত বিভিন্ন প্রকার স্থানে এরা নিজেদেরকে অভিযোজিত করে নেয়। শুষ্কতর আবহাওয়াযুক্ত অঞ্চলেও এদের দেখা যায়। সন্তরণে অতি পারদর্শী এই ফরেস্ট কোবরা এবং সেই কারণেই এদের প্রায়ই আধা-জলচর হিসাবে গণ্য করা হয়। ফরেস্ট কোবরা সাধারন খাদ্যাভ্যাসযুক্ত এবং সেই কারণেই এদের খাদ্য তালিকা বিশাল ও প্রচুর বৈচিত্রপূর্ন- বৃহদাকার পতঙ্গ থেকে ক্ষুদ্র স্তন্যপায়ী প্রাণী সরীসৃপ সবই এই তালিকার অন্তর্ভুক্ত। এই সর্প প্রজাতি অতি সজাগ, ভীরু এবং অতি ভয়ানক বলে বিবেচিত হয়। এদের বিরক্ত বা উত্ত্যক্ত করা হলে অথবা এরা কোণঠাসা হয়ে পড়লে কোবরা বর্গীয়রা ভয় দেখানো বা আক্রমণাত্বক ভঙ্গিমা প্রদর্শন করে। দেহের অগ্রভাগ মাটির উপরে তুলে চ্যাপ্টা ফনা বিস্তার করে এবং উচ্চগ্রামে হিসহিসানীর আওয়াজ চলতে থাকে। অন্যান্য আফ্রিকান কোবরার তুলনায় ফরেস্ট কোবরার দংশনের খবর বা নথিভুক্তকরনের ঘটনা অনেক কম তবে এই প্রজাতির দংশন প্রাণঘাতী।
শ্রেণীবিন্যাস এবং অভিযোজন
ফরেস্ট কোবরা এলাপিড পরিবারের নাজা বর্গের অন্তর্ভুক্ত। এই নাজা বর্গটি সর্বপ্রথম বন্ননা করেন জশেফাস নিকোলাস লাউরেন্টি ১৭৬৮ সালে। Naja melanoleuca প্রজাতি প্রথম বর্নিত হয় ১৮৫৭ খ্রীষ্টাব্দে সরীসৃপ তথা উভয়চরবিদ এডওয়ার্ড হ্যালোওয়েল-এর দ্বারা। এই নাজা বর্গটি কিছু অন্তঃবর্গে বিভক্ত করা হয়েছে অঙ্গসংস্থানগত ভাবে এবং খাদ্য, বাসস্থান ইত্যাদি নানাবিধ বিষয়ের উপর নির্ভর করে। Naja melanoleuca প্রজাতিটি বৌলেনগেরিনা অন্তঃবর্গের একটি অংশ। বৌলেনগেরিনা উপবর্গের অন্তর্ভুক্ত আরো তিনটি প্রজাতি হল ব্যান্ডেড ওয়াটার কোবরা, কঙ্গো ওয়াটার কোবরা, এবং বরোইং কোবরা। এই বৌলেনগেরিনা উপবর্গভুক্ত উল্লিখিত প্রজাতিগুলি ঐক্যবদ্ধ হয়েছে কারণ এদের সকলের মধ্যে মধ্য ও পশ্চিম আফ্রিকান বনাঞ্চলে সীমাবব্ধ থাকা এবং জঙ্গলের কিনারায় বসবাস করার প্রবণতা পরিলক্ষিত হয়। এরা অধিকতর জলচর এবং খাদ্যের বিষয়ে আরো বেশীভাবে জলজ প্রাণী ও জলজ প্রজাতির উপর নির্ভরশীল। বৌলেনগেরিনা উপবর্গভুক্ত এই উক্ত সর্পপ্রজাতিগুলি আকারে বা দৈর্ঘ্যে বিভিন্ন্রকম হয়, যেমন- ফরেস্ট কোবরার দৈর্ঘ্য ২.৭ মিটার থেকে ৩.১ মিটার (৮.৯ ফুট থেকে ১০.৩২ ফুট) পর্যন্ত হয়, আবার বরোইং কোবরার (Naja multifasciata) দৈর্ঘ্য ০.৮মিটার (২.৬ ফুট) এর বেশি হয় না।
নিম্নে চিত্রিত ক্ল্যাডোগ্রাম বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।
বর্ণনা
নাজা বর্গভুক্ত আফ্রিকার কোবরা জাতীয় সাপগুলির মধ্যে দীর্ঘতম হল ফরেস্ট কোবরা। সম্ভবত পৃথিবীর সমস্ত ট্রু কোবরা (নাজা) প্রজাতির সাপেদের মধ্যেও এটি দীর্ঘতম সাপ। পূর্নবয়স্ক ফরেস্ট কোবরার গড় দৈর্ঘ্য ১.৪ থেকে ২.২মিটার(৪.৬ থেকে ৭.২ ফুট) এবং বিশেষ ক্ষেত্রে এরা ২.৭মিটার (৮.৯ফুট) থেকে ৩.১মিটার (১০.৩২ফুট) পর্যন্ত দীর্ঘ্য হতে পারে। এই প্রজাতির স্ত্রী এবং পুরুষেরা একইরকম দৈর্ঘ্যযুক্ত হয় এবং এদের মধ্যে কোন সেক্সচুয়াল ডাইমরফিসম (sexual dimorphism) দেখা যায় না অর্থাৎ লিঙ্গের প্রকারভেদে এদের চারিত্রিক বৈশিষ্ট্য আলাদা হয় না।। এই সর্প প্রজাতির মাথা বৃহদাকার, ছড়ানো, চ্যাপ্টা এবং গলা থেকে সামান্য পৃথক হয়। এদের দেহ মোটামুটি রকম পুরু, ঈষদ চাপা অথবা চ্যাপ্টা এবং লেজের অংশ সরু ও মাঝারি দৈর্ঘ্যের। দেহের পৃষ্ঠদেশ থেকে উদরের দিক চাপা(compressed dorsoventrally) এবং পৃষ্ঠদেশের উপরিবর্তী আঁশগুলি, উদরদেশের নিম্নবর্তী আঁশগুলির সাথে দেহের দুই পাশ দিয়ে এসে মিশেছে। দেহের পশ্চাতদেশ বা পিছনের অংশ উপ-বেলনাকার (sub-cylindrical)। ফরেস্ট কোবরার সারভাইকাল পাঁজরগুলি লম্বা এবং প্রসারনে সক্ষম তাই ভয় পেলে ও আক্রমণাত্বক ভঙ্গি দেখাতে লম্বা এবং কীলাকার (wedge shaped) ফণা ধারণ করে। এদের মাথার চাঁদি এবং দু-চোখের মধ্যস্থ মাথার পাশের দিকের কৌনিক অবস্থান, যাকে বলে ক্যান্থাস সুস্পষ্ট ভাবে প্রতীয়মান। নাসিকা ছিদ্র গোল এবং চোখদুটি বৃহৎ ও গোল তারারন্ধ্রযুক্ত।